OpenLLM-France/wikimedia huggingface dataset:
# Ogbogolo

L'Ogbogolo (o Obogolo) és una llengua que es parla a l'estat de Rivers del sud de Nigèria. Es parla concretament a la LGA d'Ahoada.
L'ogbogolo és una llengua que forma part de les llengües Central Delta de les llengües del riu Cross de la família lingüística de les llengües Benué-Congo.Segons l'ethnologue el 1995 tenia 10.000 parlants.
El 65% dels parlants d'ogbogolo professen confessions cristianes: el 50% són catòlics, el 30% són protestants i el 20% són d'esglésies independents, i el 5% són evangèlics. El 35% restant creuen en religions tradicionals africanes.

## Referències

* 1 2 Ogbogolo a Joshuaproject
* 1 2 ogbogolo a l'ethnologue
# Olga Arnau i Sanabra

Olga Arnau i Sanabra és una assessora fiscal i mercantil i política catalana, alcaldessa de Vilanova i la Geltrú entre juny del 2019 i juny de 2023. També ha sigut presidenta de la Federació de Municipis de Catalunya entre 2019 i 2023. Des del 2015 que és regidora a l'Ajuntament de Vilanova i la Geltrú i el 2018 va ser regidoria d'Economia, Empresa i Innovació d'aquesta ciutat. Anteriorment fou fundadora i presidenta del Club Nou Bàsquet Vilanova de la capital del Garraf. És simpatitzant d'Esquerra Republicana de Catalunya.
Arnau va ser elegida alcaldessa de la seva ciutat, substituint la convergent Neus Lloveras i Massana, després d'un pacte in extremis entre les formacions independentistes presents al consistori, que va desbancar el socialista Juan Luis Ruiz. Va governar amb majoria amb ERC, JuntsxCat i la CUP.
A les eleccions de 2023, però, Juan Luis Ruiz fou investit alcalde de Vilanova.

## Referències

* ↑ «Olga Arnau (ERC) es converteix en alcaldessa de Vilanova garantint que negociarà un govern “de majoria absoluta independentista”». Eix Diari. [Consulta: 4 juliol 2020].
* ↑ Periódico, El. «El socialista Juan Luis Ruiz, investido alcalde de Vilanova i la Geltrú» (en castellà), 17-06-2023. [Consulta: 23 juny 2023].
# Olga Arderiu i Ripoll

Olga Arderiu i Ripoll (Berga, 1975) és una advocada catalana, que representà l'expresidenta del Parlament Carme Forcadell i la política Anna Simó en el judici al procés independentista català.
Arderiu es va col·legiar l'any 1998, especialitzant-se en dret penal. Va ser sòcia fundadora del bufet MDA Advocats i vicepresidenta de la Secció de Dret Penal de la Comissió de Cultura de l'Il·lustre Col·legi d'Advocats de Barcelona (2007-2010), on també va ser vocal de la comissió de dones advocades car té una llarga trajectòria en àmbits com la violència masclista i les polítiques públiques en matèria de gènere. A més, ha estat professora de Dret Penal a l'Escola de Pràctica Jurídica de l'Il·lustre Col·legi de l'Advocacia de Barcelona (des de 2008) i del Màster d'Advocacia de la UB (des de 2013). És coneguda per ser l'advocada de Carme Forcadell en el judici al procés independentista català. També va ser l'advocada de Rosa Peral, condemnada per assassinat el 2021 en el cas de la Guàrdia Urbana de 2017.

## Referències

* ↑ «Olga Arderiu: "Quieren decapitar a todos los líderes de las instituciones y entidades"» (en castellà). El Nacional. Gemma Liñán, 03-11-2018. [Consulta: 18 desembre 2018].
* ↑ «Forcadell, Simó, Bassa y Mundó cambian de abogado y de estrategia» (en castellà). El Nacional. Gemma Liñán, 17-01-2018. [Consulta: 18 desembre 2018].
* ↑ «EQUIPO» (en castellà). MDA Advocats. [Consulta: 18 desembre 2018].
* ↑ «OLGA ARDERIU RIPOLL» (en castellà). Eugenia Gay. Arxivat de l'original el 18 de desembre 2018. [Consulta: 18 desembre 2018].
* ↑ «Informe final d'Olga Arderiu al judici del procés independentista català». El Nacional, 12-06-2019. [Consulta: 13 juny 2019].
# Parc Nacional de Lierne

El Parc Nacional de Lierne (en noruec: Lierne nasjonalpark) és un parc nacional de Noruega situat al municipi de Lierne, al comtat de Nord-Trøndelag. El parc va ser creat el 17 de desembre de 2004 per una resolució real. El parc cobreix 333 quilòmetres quadrats de terreny al llarg de la frontera amb Suècia.
El parc està dominat per una gran àrea muntanyosa abundant en linx, goluts, ossos, aus silvestres i més ocasionalment guineus àrtiques. Gran part de la regió es va formar durant l'última Edat de Gel. Hi ha molts cims de més de 1.000 metres sobre el nivell del mar, sent el més alt el mont Hestkjøltoppe amb 1.390 metres. Hi ha moltes zones d'aiguamolls amb grans pantans i boscos oberts.

## Referències

* ↑ Store norske leksikon. «Lierne nasjonalpark» (en noruec). [Consulta: 9 setembre 2011].

## Enllaços externs

* Parc Nacional de Lierne Arxivat 2012-08-29 a Wayback Machine.
# Parc Nacional de Krka

Krka és un dels parcs nacionals de Croàcia, el nom del qual prové del riu Krka, el qual passa pel parc. Està situat al centre de Dalmàcia, al comtat de Šibenik-Knin, només a uns pocs quilòmetres al nord-est de la ciutat de Šibenik. Krka fou proclamat parc nacional el 1985 i és el setè parc nacional de Croàcia. És conegut pel seu nombre de llacs i salts d'aigua. A l'interior del parc hi ha l'illa Visovac, que acull un monestir fundat pels franciscans el 1445.

## Enllaços externs

* Parc Nacional de Krka
# Parateuthis

Parateuthis tunicata és una espècie de mol·lusc cefalòpode de la família Cranchiidae, l'únic membre conegut del gènere Parateuthis. La validesa de Parateuthis i de P. tunicata és incerta. Un sol espècimen va ser trobat a l'oceà Antàrtici es conserva al Museum für Naturkunde de Berlín.

## Referències

* ↑ «WoRMS - World Register of Marine Species - Parateuthis Thiele, 1921». [Consulta: 9 abril 2021].
# Paratelmatoscopus subvariegatus

Paratelmatoscopus subvariegatus és una espècie d'insecte dípter pertanyent a la família dels psicòdids que es troba a Austràlia: Nova Gal·les del Sud.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Checklist to the Australian species (anglès)

## Bibliografia

* Duckhouse, D. A., 1966. Psychodidae (Diptera, Nematocera) of Southern Australia: subfamily Psychodinae. Transactions of the Royal Entomological Society of London, 118: 153–220.
# Paradoxa de Freedman

En estadística, la paradoxa de Freedman,(en honor de David Freedman), descriu un problema en la selecció d'un model mitjançant el qual les variables de predicció que no tenen cap poder explicatiu poden aparèixer artificialment importants. Freedman va demostrar (a través de la simulació i el càlcul asimptòtic) que aquesta és una ocurrència comuna quan el nombre de variables és similar al nombre de punts de dades. Recentment, nous avanços en la teoria de la informació s'han desenvolupat en un intent de reduir aquest problema, a part de generar un biaix de selecció de models, els estimadors de variables de predicció que tenen una relació feble amb la variable de resposta poden ser esbiaixats.

## Referències

* ↑ Freedman, D. A. (1983) "A note on screening regression equations."
* ↑ Lukacs, P. M., Burnham, K. P. & Anderson, D. R. (2010) "Model selection bias and Freedman's paradox."
* ↑ Burnham, K. P., & Anderson, D. R. (2002).
# Pardalot (espantacriatures)

El Pardalot és una criatura aterridora que vivia a l'interior de les xemeneies de rajola de les fabriques que s'ubicaven a la zona de la Ribera Baixa i també a la Plana Baixa.
Francesc Gisbert ens conta que el monstre gaudia del calor del foc i utilitzava el fum que eixia per les xemeneies per camuflar-se quan entrava o eixia del seu cau. Aquest amor al foc fa que se’l emparenta amb criatures infernals.
Conta la llegenda negra que aquest Pardalot s'alimentava, i alimentava als seus pollets, del xiquets que raptava per anar a soles massa temps i per zones deshabitades. És per aquesta raó que els pares utilitzaven aquest monstre per espantar les criatures que romancejaven desprevingudes massa temps pel carrer.
Una altra llegenda està relacionada amb un Pardalot. Segons conta la tradició, que Vicent Blasco Ibáñez ja va recollir de boca dels comerciants en la seva novel·la 'Arròs i Tartana', hi hagué una època en què els agricultors aragonesos arribaven a la ciutat a la recerca d'un treball com criats per als seus fills més petits. Però sempre no en tenien sort, així, quan no havien aconseguit col·locar al xiquet en alguna casa o en algun treball con aprenent, el duien a veure el gran penell de l'església de Sant Joan del Mercat, que presentava un gran pardal conegut con “el Pardalot”. El xiquet, innocent, es quedava contemplant el gran pardal que girava amb el vent. Mentre, el pare aprofitava per fugir i abandonar el xiquet a la seua sort en mig del carrer.

## Referències

* 1 2 3 Gisbert 2010, p. 152
* 1 2 Labrado, Víctor. «Els butonis». A: Llegendes valencianes : criatures mítiques de la tradició oral. Alzira: Bromera, 2007, p. 68. ISBN 978-84-9824-156-3.
* ↑ La leyenda del 'pardalot'. Ortuño, Almuneda. 28 d'octubre del 2011. Las Provincias Consulta 17 de novembre del 2016

## Bibliografia

* Gisbert, Francesc. Màgia per a un poble. Picanya: Edicions del Bullent, 2010. ISBN 978-84-96187-88-7.
# Ottensita

La ottensita és un mineral de la classe dels sulfurs. Nom atorgat en honor del distribuidor de minerals i especialista en minerals xinesos Berthold Ottens (nascut el 1942). És un anàleg Na-dominant de la cetineïta. Fou aprovat com a mineral l'any 2006 per l'IMA.

## Classificació

La ottensita es troba classificada en el grup 2.MA.05 segons la classificació de Nickel-Strunz (2 per a Sulfurs i sulfosals (sulfurs, selenurs, tel·lururs; arsenurs, antimonurs, bismuturs; sulfarsenits, sulfantimonits, sulfbismutits, etc.); M per a Oxysulfosals i A per a Oxysulfosals d'àlcalis i alcalins de terres; el nombre 05 correspon a la posició del mineral dins del grup). En la classificació de Dana el mineral es troba al grup 2.13.3.2 (2 per a Sulfurs i 13 per a Oxysulfurs; 3 i 2 corresponen a la posició del mineral dins del grup).

## Característiques

La ottensita és un sulfur de fórmula química Na₃(Sb₂O₃)₃(SbS₃)·3H₂O. Cristal·litza en el sistema hexagonal. La seva duresa a l'escala de Mohs és 3,5. És de color vermell-marró. La seva ratlla presenta un color groc-marró; de fractura irregular i desigual. La lluïssor és vítria.

## Formació i jaciments

S'ha descrit a Europa, i a l'Àsia. Sol presentar-se en forma d'esfèrules.

## Referències

* 1 2 3 4 5 «Ottensite» (en anglès). Mindat. [Consulta: 7 novembre 2015].

## Bibliografia

* J. Sejkora & J. Hyrsl (2007) "Ottensite, a new mineral from Qinglong, Guizhou Province, China." Mineralogical Record 38:77-81.
* M.J.Origlieri, T.A. Laetsch & R.T.Downs (2007): A note on the paragenesis of ottensite," Mineralogical Record 38:83-84.
# Patagioenas

Patagioenas és un gènere d'ocells de la família dels colúmbids (Columbidae ).

## Llista d'espècies

Aquest gènere està format per 19 espècies:
* colom cuabarrat meridional (Patagioenas albilinea).
* colom tacat occidental (Patagioenas albipennis).
* colom de Xile (Patagioenas araucana).
* colom de Jamaica (Patagioenas caribaea).
* colom de Caiena (Patagioenas cayennensis).
* colom ullnú (Patagioenas corensis).
* colom cuabarrat septentrional (Patagioenas fasciata).
* colom bec-roig (Patagioenas flavirostris).
* colom de Goodson (Patagioenas goodsoni).
* colom senzill (Patagioenas inornata).
* colom de corona blanca (Patagioenas leucocephala).
* colom tacat oriental (Patagioenas maculosa).
* colom beccurt (Patagioenas nigrirostris).
* colom del Perú (Patagioenas oenops).
* colom picazuro (Patagioenas picazuro).
* colom plumbi (Patagioenas plumbea).
* colom d'escates (Patagioenas speciosa).
* colom de coll violaci (Patagioenas squamosa).
* colom vinós (Patagioenas subvinacea).

## Referències

* ↑ Josep del Hoyo i Nigel J. Collar. Illustrated checklist of the birds of the world. Vol.1, Non passerines, 2014
# Sharon Lokedi

Sharon Lokedi (Eldoret, 10 de març de 1994) és una corredora kenyana de mitja i llarga distància. Va ser becada a la Universitat de Kansas on va estudiar Infermeria i Ciències Empresarials. Va començar a competir el 2015 en pista i camp a través. Tres anys més tard, va guanyar els 10.000 metres als 2018 NCAA Division I Outdoor Track and Field Championships. Ha estat 10 vegades campiona All-American i 12 vegades Big 12 Conference.
El 2022, en el seu debut en una marató, va guanyar amb 28 anys la Marató de Nova York amb un temps de 2:23:23.

## Referències

* ↑ Sharon Lokedi, University of Kansas, 2018.
* ↑ «Sharon Lokedi SHOCKS World, Wins 2022 New York City Marathon» (en anglès). LetsRun.com, 06-11-2022. [Consulta: 6 novembre 2022].
* ↑ Bonastre Thió, Xavier. «Doblet kenià a la marató de Nova York». Esport3, 06-11-2022. [Consulta: 7 novembre 2022].
# Sergi Parés i Llagostera

Sergi Parés i Llagostera (Valls, 29 de març de 1969) és un exfutbolista català, que jugava com a migcampista.
Va formar part del planter de la UE Lleida que va aconseguir l'ascens a primera divisió la temporada 92/93. A la màxima divisió va jugar 19 partits i va marcar tres gols. L'estiu de 1994 va fitxar per l'Elx CF, per militar després a equips inferiors catalans.
L'any 2013 fou escollit secretari tècnic del CF Reus Deportiu.

## Clubs

* /1987 UE Valls
* 1987/90 Gimnàstic de Tarragona
* 1990/94 UE Lleida
* 1994/96 Elx CF
* 1996/99 Gimnàstic de Tarragona
* 1999/00 CF Balaguer

## Referències

* ↑ «El Lleida amarró a Parés». Mundo Deportivo, 06-06-1990. [Consulta: 1r febrer 2015].
* ↑ «'Popeye' da fuerzas al Lleida». Mundo Deportivo, 15-12-1993. [Consulta: 1r febrer 2015].
* ↑ «El Elche recurre a 'Popeye' para ganar al Gimnàstic». Mundo Deportivo, 01-06-1996. [Consulta: 1r febrer 2015].
* ↑ «Sergi Parés Llagostera, PARÉS». franjiverdes.wordpress.com, 20-03-1940. [Consulta: 1r febrer 2015].
* ↑ «Sergi Parés, el elegido». Diari de Tarragona, 20-03-1940. [Consulta: 1r febrer 2015].

## Enllaços externs

* Perfil a BDFutbol
# Serguei Soloviov

Serguei Soloviov (rus: Сергей Михайлович Соловьёв) (Moscou, 5 de maig de 1820 $^{(Julià)}$ - Moscou, 4 d'octubre de 1879 $^{(Julià)}$), nom complet amb patronímic Serguei Mikhàilovitx Soloviov, fou un dels historiadors russos més importants, la influència del qual a la següent generació d'historiadors (Vassili Kliutxevski, Dmitri Ilovaiski, Serguei Platónov) ha estat molt important.

## Biografia

Fill d'un conegut historiador. El 1891 pronuncià un discurs contra la pena de mort (amb motiu de l'assassinat d'Alexandre II pels populistes) que va obligar-lo a abandonar la seva activitat com a professor. Des d'aleshores es dedicà plenament a la recerca filosòfica i a la creació literària.
Se'l considera un dels filòsofs russos més importants. Desenvolupà les seves idees no només en treballs pròpiament filosòfics, sinó també a través de la poesia, que es troba en la línia de Tiúttxev, Fet i A. Tolstoi.
Tot i que atacà directament les primeres manifestacions públiques del simbolista Briússov, és, d'una manera palpable, el precedent directe del simbolisme rus. La seva concepció místico-filosòfica de l'art i de la vida va tenir una influència decisiva en els simbolismes del país, sobretot en els joves; la seva poesia els serví d'estímul i de font d'inspiració directa.
Amic de Dostoievski, hi va influir i en va rebre influència al seu torn. Dins d'una concepció cristiano-platònica de la vida, construeix un sistema filosòfic basat en la idea de la "uni-totalitat": la unitat és Déu, la multiplicitat és la naturalesa, i l'home és l'intermediari entre l'un i l'altra, especialment a través de l'art i de la bellesa. En les imatges filosòfiques de la seva poesia té particular importància en la idea de l'"etern femení" com a principi creador i mòbil de vida. Al costat de l'aspecte seriós, Soloviov tenia una faceta humorística desconeguda pels lectors que no formaven part del seu cercle d'amistats, però feta pública pòstumament i que no desmereix el talent del poeta.

## Obra

* No debades ens trobàrem (1882)
* Al cor del torb forà que borna" (1882)
* Ex Oriente lux (1890)

## Bibliografia

* Poesia russa. Antologia. Les millors obres de la literatura universal. A cura d'Elena Vidal i Miquel Desclot. Edicions 62: Barcelona.
# Sibiu Cycling Tour 2019

La Sibiu Cycling Tour 2019, 9a edició de la Sibiu Cycling Tour, es disputà entre el 3 i el 7 de juliol de 2019 sobre un recorregut de 686,5 km repartits entre un pròleg inicial i quatre etapes, amb inici i final a Sibiu. La cursa formava part del calendari de l'UCI Europa Tour 2019, amb una categoria 2.1.
El vencedor final fou el costa-riqueny Kevin Rivera (Androni Giocattoli-Sidermec), que s'imposà per davant del colombià Daniel Muñoz (Androni Giocattoli-Sidermec) i el croata Radoslav Rogina (Adria Mobil).

## Equips

L'organització convidà a prendre part en la cursa a dos equips continentals professionals, quinze equips continentals i dues seleccions nacionals:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| Pròleg | 3 de jul | Sibiu – Sibiu | contrarellotge individual | 2,5 | Ivar Slik | Ivar Slik |
| 1a etapa | 4 de jul | Sibiu – Sibiu | etapa de mitja muntanya | 191,8 | Justin Paroz | Justin Paroz |
| 2a etapa | 5 de jul | Sibiu – Llac Bâlea | etapa de muntanya | 163,3 | Kevin Rivera Serrano | Kevin Rivera Serrano |
| 3a etapa | 6 de jul | Sibiu – Păltiniș | etapa de muntanya | 159,4 | Marco Tizza | Kevin Rivera Serrano |
| 4a etapa | 7 de jul | Sibiu – Sibiu | etapa accidentada | 169,5 | Riccardo Stacchiotti | Kevin Rivera Serrano |

### 4a etapa
## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació de la muntanya | Classificació dels punts | Classificació dels joves | Classificació per equips |
| Pròleg | Ivar Slik | Ivar Slik | no s'entregà | Ivar Slik | Antoine Aebi | Monkey Town-A Block CT |
| 1 | Justin Paroz | Justin Paroz | Justin Paroz | Ivar Slik | Joel Suter | Akros-Thömus |
| 2 | Kevin Rivera | Kevin Rivera | Kevin Rivera | Ivar Slik | Kevin Rivera | Androni Giocattoli-Sidermec |
| 3 | Marco Tizza | Kevin Rivera | Kevin Rivera | Kevin Rivera | Kevin Rivera | Androni Giocattoli-Sidermec |
| 4 | Riccardo Stacchiotti | Kevin Rivera | Daniel Muñoz | Riccardo Stacchiotti | Kevin Rivera | Androni Giocattoli-Sidermec |
| Classificacions finals | Classificacions finals | Kevin Rivera | Daniel Muñoz | Riccardo Stacchiotti | Kevin Rivera | Androni Giocattoli-Sidermec |

## Referències

* ↑ «El ‘tico’ Kevin Rivera se consagró campeón del Sibiu Cycling Tour 2019». http://www.ciclismointernacional.com, 07-07-2019 [Consulta: 29 agost 2019].

## Enllaços externs

* Web oficial (romanès)(anglès)
* Sibiu Cycling Tour 2019 a ProCyclingStats
# Sistema genitourinari

En anatomia, el sistema genitourinari o el sistema urogenital és el sistema d'òrgans que inclou el sistema reproductiu i el sistema urinari. Aquests dos sistemes s'agrupen per la seva proximitat, el seu origen embriològic comú i l'existència de vies comunes, com la uretra masculina. A més, per la seva proximitat, tots dos sistemes són, de vegades, representats junts.
# Siwalik

Les muntanyes Siwalik (Siwalik Hills, Siwalik = 'Pertanyents a Siva', el nom apareix escrit també com Sivalik, Shiwalik i Shivalik) són una serralada del nord de l'Índia paral·lela a les muntanyes de l'Himàlaia durant més de 300 km, entre el riu Beas i el Ganges; una formació similar a l'est del Ganges separa les valls de Path, Patkot i Kotah de la branca exteriors de les muntanyes Himàlaia i encara segueixen més a l'est a Nepal. A Uttarakhand les muntanyes Siwalik van entre el Jumna i el Ganges mentre a Himachal Pradesh i el Panjab van entre els districtes de Sirmoor, Ambala i Horshiapur, arribant fins a Jammu i Caixmir. L'altura màxima no arriba als 1.100 msnm. L'amplada mitjana de les muntanyes és d'uns 15 km.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Vegeu també

* Solani
# Sinibrama macrops

Sinibrama macrops és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a la Xina i Taiwan.

## Referències

* 1 2 FishBase (anglès)
* ↑ Shao, K.-T. i P.L. Lim, 1991. Fishes of freshwater and estuary. Encyclopedia of field guide in Taiwan. Recreation Press, Co., Ltd., Taipei, Taiwan. vol. 31. 240 p. (en xinès).

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, Houghton Mifflin, Nova York, Estats Units. ISBN 0-395-91091-9.
* Shen, S.C. (ed.), 1993. Fishes of Taiwan. Department of Zoology, National Taiwan University, Taipei. 960 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sivignon

Sivignon és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 173 habitants.

## Història

Llista dels alcaldes successius :
| Data d'elecció | Identitat |
| 2001-2008 | Jean-Claude Geoffroy |
| 2008- | Paul Leblanc |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 204 | 264 | 241 | 192 | 187 | 202 | 173 |
| A partir de 1990: Població sense dobles comptes |||||||
# Sivilla

«Sivilla» té aquests significats:
* Tomàs Sivilla i Gener (Calella, 1817 - Girona, 1906), bisbe i jurista català
* Antoni de Falguera i Sivilla (Barcelona, 1876–1947), arquitecte català entre el modernisme i el noucentisme
* Mas d'en Sivilla, mas de Camprodon a la comarca del Ripollès
# Siviriez

Siviriez és un municipi suís del cantó de Friburg, situat al districte de la Glâne.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sokolikha

Sokolikha (en rus: Соколиха) és un poble de l'óblast de Nijni Nóvgorod, a Rússia, segons el cens del 2010 tenia 191 habitants, pertany al municipi de Bolxoie Andóssovo.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Sokol Cikalleshi

Sokol Cikalleshi (Kavajë, el 27 de juliol de 1990) és un jugador de futbol d'Albània que juga com a davanter amb el Istanbul Başakşehir i la selecció albanesa.